හලීමා සිසේ මොරොක්කෝවට රැගෙන යෑම සිදුවූයේ ඇගේ කුසේ දරුවන් 7 දෙනකු ඇති බව ස්කෑන් පරීක්ෂණවලින් පෙනී ගිය නිසාය. කෙසේ නමුත් සිසේරියන් සැත්කමේදී දරුවන් 9 දෙනකු සිටිනු දැකීමෙන් මොරොක්කෝ වෛද්‍ය කණ්ඩායම පුදුමයට පත් වී ඇත. තමන් නිවුන් දරුවන් 9 දෙනකු බිහි කළ බව විශේෂඥ වෛද්‍යවරුන් හලීමා සිසේ ට පැවැසූ අවස්ථාවේ දී ඇය පුදුමයට පත් වුණු බව ද මාධ්‍ය වාර්තා පෙන්වා දෙයි. සිසේරියන් සැත්කමකින් දරු ප්‍රසූතිය සිදුවුණු අතර මවත් දරුවන් නව දෙනාත් යහතින් පසුවන බවත් මාලි සෞඛ්‍ය අමත්‍යාංශය නිකුත් කළ නිවේදනයක සඳහන් වෙයි. මීට පෙර තම රටේ මේ අයුරින් නව දරු උපතක් සිදුවුණු බවට කිසිදු වාර්තාවක් පළ වී නැතැයි මාලි අමාත්‍ය ප්‍රකාශක රිචඩ් කුණ්ඩාරී පවසා තිබේ.
සිසේරියන් සැත්කමේදී දරුවන් 9 දෙනකු සිටින බව සොයා ගත්තේ කවුද?
මොරොක්කෝ වෛද්‍ය කණ්ඩායම